Djevojka je zelen bor sadila
Djevojka je zelen bor sadila, 

bor sadila, boru govorila: 

"Rasti, rasti, moj zeleni bore, 

da se penjem tebi u vrhove. 

Da ja vidim Ravne i Konavle, 

da ja vidim Dubrovčane mlade. 

Da ja vidim mojega dragoga, 

da ja vidim šta moj dragi radi. 

Da ja vidim šta moj dragi radi, 

da li pije ili drugu ljubi. 

Ako pije, nek' se ne napije, 

ako ljubi, nek' se ne zaljubi!"

Sevdalinke